දක්‍ෂිණ අධිවේගී මාර්ගයේ අතුරුගිරිය ගුවන් පාලම ඉදිකිරීමට ගෙන එන ලැබූ රුපියල් පන්ලක්‍ෂ පනස්දහසක යකඩ හා උපකරණ තොගයක් සොරාගත් පුද්ගලයන් තිදෙනකු අත්අඩංගුවට ගැනීමට අතුරුගිරිය පොලිසිය සමත් වී ඇත.සැකකරුවන් අතුරුගිරිය ගුවන් පාලම ඉදිකරනු ලබන ස්ථානය අසල පදිංචිකරුවන් වන බව ද සොයාගෙන ඇති අතර ඔවුන්ගෙන් ප්‍රශ්න කිරීමේදී රුපියල් ලක්‍ෂයක් වටිනා ඔක්සිජන් සිලින්ඩර තුනක් සොයා ගෙන ඇත.මීට අමතරව රුපියල් තුන්ලක්‍ෂ පනස්දහසක යකඩ සොරාගෙන ගොස් අලෙවි කර ඇතැයි පොලිසිය පවසයි.මේ සැකකරුවන් තිදෙනාට අමතරව තව එක් සැකකරුවකු සොරකම සම්බන්ධයෙන් අත්අඩංගුවට ගැනීමට බලාපොරොත්තු වන බව ද පොලිසිය සඳහන් කරයි.සැකකරුවන් රාත්‍රී දොළහත් අළුයම හතරත් අතර කාලය තුළ සොරකම් කිරීම් සිදුකර ඇති බව ප්‍රශ්න කිරීමේදී අනාවරණය වී ඇත.